
Parlamentul  României

Camera  Deputaţilor
Comisia pentru muncă şi protecţie socială                                                                Comisia pentru sănătate şi familie 

Nr.27/028/26 martie 2003                                                                                              Nr.28/115/26 martie 2003

RAPORT  COMUN

asupra proiectului de Lege pentru aprobarea Ordonanţei Guvernului nr.14/2003 privind înfiinţarea, organizarea şi funcţionarea Autorităţii Naţionale pentru Persoanele cu Handicap

În conformitate  cu  prevederile  art.89  din  Regulamentul Camerei Deputaţilor, Comisia pentru muncă şi protecţie socială şi Comisia pentru sănătate şi familie, au fost sesizate spre dezbatere şi avizare în fond cu proiectul de Lege pentru aprobarea Ordonanţei Guvernului nr.14/2003 privind înfiinţarea, organizarea şi funcţionarea Autorităţii Naţionale pentru Persoanele cu Handicap, trimis comisiilor cu adresa nr.19 din 3 februarie 2003.


La întocmirea prezentului raport, Comisiile au avut în vedere avizele primite de la Consiliul Legislativ, Consiliul Economic şi Social şi de la următoarele comisii:

1. Comisia pentru buget, finanţe şi bănci;

2. Comisia juridică, de disciplină şi imunităţi;

3. Comisia pentru administraţie publică, amenajarea teritoriului şi echilibru ecologic.

Comisiile au fost sesizate cu dezbaterea şi avizarea proiectului de lege mai sus menţionat în procedură obişnuită.

Proiectul de lege are ca obiect de reglementare înfiinţarea, organizarea şi funcţionarea Autorităţii Naţionale pentru Persoanele cu Handicap.

Comisiile propun Plenului aprobarea proiectului de lege întrucât proiectul de ordonanţă prevede o descentralizare reală a serviciilor specifice protecţiei speciale a persoanelor cu handicap.

Proiectul de lege face parte din categoria legilor ordinare, conform prevederilor constituţionale.


La dezbaterea acestui proiect la şedinţa Comisiei pentru muncă şi protecţie socială şi a Comisiei pentru sănătate şi familie au participat ca invitaţi d-l Constantin Stoenescu - preşedintele Autorităţii Naţionale pentru Persoanele cu Handicap, d-na Luminiţa Gheorghiu – vicepreşedinte şi d-l Liviu Teodorescu – consilier juridic, în cadrul aceleiaşi autorităţi.

În urma dezbaterilor proiectului de lege în şedinţele din 25 februarie 2003, 5 şi 26 martie 2003, Comisiile propun adoptarea acestuia cu următoarele modificări:

I. Amendamente admise

În urma dezbaterii, Comisia pentru muncă şi protecţie socială şi Comisia pentru sănătate şi familie propun adoptarea proiectului de lege cu următoarele amendamente:

	Nr.

crt.
	Textul iniţial
	Text propus de Comisie

( autorul amendamentului )
	Motivarea

propunerii amendamentelor

	0
	1
	2
	3

	
	
	
	

	1
	Articol unic. – Se aprobă Ordonanţa Guvernului nr.14/2003 privind înfiinţarea, organizarea şi funcţionarea Autorităţii Naţionale pentru Persoanele cu Handicap, adoptată în temeiul art.1 pct.VI poz.5 din Legea nr.680/2002 privind abilitarea Guvernului de a emite ordonanţe.


	Se propune reformularea textului după cum urmează:

“Articol unic. – Se aprobă Ordonanţa Guvernului nr.14 din 30 ianuarie 2003 privind înfiinţarea, organizarea şi funcţionarea Autorităţii Naţionale pentru Persoanele cu Handicap, adoptată în temeiul art.1 pct.VI poz.5 din Legea nr.680/2002 privind abilitarea Guvernului de a emite ordonanţe, publicată în Monitorul Oficial al României, partea I, nr.63 din 1 februarie 2003, cu următoarele modificări:”

Autor: deputat Smaranda Dobrescu
	Pentru respectarea normelor de tehnică legislativă şi ca urmare a modificărilor propuse în prezentul raport.

	
	
	
	

	2
	Articolul 1, alineatul (2)

“(2) Autoritatea are sediul în municipiul Bucureşti, Calea Victoriei nr.194, sector 1.”

	Se propune introducerea în Legea de aprobare a unui text nou, ca punct 1, cu următorul cuprins:

 “1. Alineatul (2) al articolului 1 va avea următorul cuprins:
“(2) Autoritatea are sediul în municipiul Bucureşti.”

Autor: deputat Bondi Gyongyike


	S-a eliminat sintagma “Calea Victoriei nr.194, sector 1” întrucât indicarea adresei unei instituţii nu reprezintă o formulare juridică.



	
	
	
	

	3
	Articolul 9, alineatul (2)

“(2) Comisia superioară se numeşte prin ordin de către preşedintele Autorităţii şi are următoarea componenţă:

· preşedinte, medic de expertiză medicală şi de recuperare a capacităţii de muncă;

· doi medici specialişti în funcţie de afecţiunea care produce handicapul;
· un psiholog;
· un reprezentant desemnat de organizaţiile neguvernamentale care desfăşoară activităţi de protecţie specială a persoanelor cu handicap.”

	Se propune introducerea în Legea de aprobare a unui text nou, ca punct 2, cu următorul cuprins:

 “2. Alineatul (2) al articolului 9 va avea următorul cuprins:
“(2) Comisia superioară se numeşte prin ordin de către preşedintele Autorităţii şi are următoarea componenţă:

· preşedinte, medic de expertiză medicală şi de recuperare a capacităţii de muncă;

· doi medici specialişti propuşi de Ministerul Sănătăţii şi Familiei în funcţie de afecţiunea care produce handicapul;
· un psiholog;
· un reprezentant desemnat de organizaţiile neguvernamentale care desfăşoară activităţi de protecţie specială a persoanelor cu handicap.”
Autori: d-nii deputaţi dr.Ovidiu Brînzan (Grupul Parlamentar al PSD), dr.Liviu Dragoş (Grupul Parlamentar al PNL), dr.Constantin Florentin Moraru (Grupul Parlamentar al PSD), dr.Ludovic Abiţei (Grupul Parlamentar al PRM) şi farm.Ion Burnei (Grupul Parlamentar al PSD).
	Ministerul Sănătăţii şi Familiei este singurul organism competent să propună cei 2 medici specialişti, aleşi pe baza criteriilor profesionale.

	
	
	
	

	4
	Articolul 12, alineatul (2)

“(2) Institutul Naţional pentru Prevenirea şi Combaterea Excluziunii Sociale a Persoanelor cu Handicap, denumit în continuare Institutul, are sediul în Bucureşti, str. Cezar Bolliac nr.42, sector 3.”


	Se propune introducerea în Legea de aprobare a unui text nou, ca punct 3, cu următorul cuprins:

 “3. Alineatul (2) al articolului 12 va avea următorul cuprins:
“(2) Institutul Naţional pentru Prevenirea şi Combaterea Excluziunii Sociale a Persoanelor cu Handicap, denumit în continuare Institutul, are sediul în Bucureşti.”

Autor: deputat Bondi Gyongyike


	Pentru unitate de exprimare cu modificarea adusă la art.1 alin.(2), poziţia 2 din prezentul raport.

	
	
	
	

	5
	Articolul 13 , alineatul (7)

“(7) Comisiile se înfiinţează prin hotărâre a consiliilor judeţene, respectiv a consiliilor locale ale sectoarelor municipiului Bucureşti şi au următoarea componenţă:

· un preşedinte, medic specialist în expertiza capacităţii de muncă;

· doi medici specialişti în funcţie de afecţiunea care produce handicapul;

· un psiholog;

· un reprezentant desemnat de organizaţiile neguvernamentale care desfăşoară activităţi de protecţie specială a persoanelor cu handicap.”
	Se propune introducerea în Legea de aprobare a unui text nou, ca punct 4, cu următorul cuprins:

“4. Alineatul (7) al articolului 13 va avea următorul cuprins:
“(7) Comisiile se înfiinţează prin hotărâre a consiliilor judeţene, respectiv a consiliilor locale ale sectoarelor municipiului Bucureşti şi au următoarea componenţă:

· un preşedinte, medic specialist în expertiza capacităţii de muncă;

· doi medici specialişti, propuşi de direcţia de sănătate publică judeţeană, respectiv a municipiului Bucureşti, în funcţie de afecţiunea care produce handicapul;

· un psiholog;

· un reprezentant desemnat de organizaţiile neguvernamentale care desfăşoară activităţi de protecţie specială a persoanelor cu handicap.”

Autori: d-nii deputaţi dr.Ovidiu Brînzan (Grupul Parlamentar al PSD), dr.Liviu Dragoş (Grupul Parlamentar al PNL), dr.Constantin Florentin Moraru (Grupul Parlamentar al PSD), dr.Ludovic Abiţei (Grupul Parlamentar al PRM) şi farm.Ion Burnei (Grupul Parlamentar al PSD).
	Această atribuţie este de competenţa direcţiilor de sănătate publică judeţene, respectiv a municipiului Bucureşti.

	
	
	
	

	
	
	
	

	6
	Articolul 13, alineatul (10)

(10) Cheltuielile curente şi de capital necesare funcţionării Comisiilor se asigură din bugetele consiilor judeţene, respectiv ale consiilor locale ale sectoarelor municipiului Bucureşti.
	Se propune introducerea în Legea de aprobare a unui text nou, ca punct 5, cu următorul cuprins:

“5. Alineatul (10) al articolului 13 va avea următorul cuprins:
„(10) Cheltuielile curente şi de capital necesare funcţionării Comisiilor se asigură din bugetele consiilor judeţene, respectiv ale consiilor locale ale sectoarelor municipiului Bucureşti, inclusiv din sume defalcate din unele venituri ale bugetului de stat pentru echilibrarea bugetelor locale.”
Autor: deputat Karoly Kerekes
	Pentru a evita greutăţile de finanţare din partea autorităţilor administraţiei locale.


	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0

	3

	7
	__
	Se propune introducerea în Legea de aprobare a unui text nou, ca punct 6, cu următorul cuprins:

“6. După alineatul (3) al articolului 14 se introduc 3 alineate noi, alin.(4), (5) şi (6), cu următorul cuprins:

“(4) Asociaţia Nevăzătorilor din România va preda Autorităţii Naţionale pentru Persoanele cu Handicap, până la data de 30 iunie 2003, întreaga documentaţie privind persoanele cu handicap vizual, beneficiare ale drepturilor prevăzute de Ordonanţa de urgenţă a Guvernului nr.102/1999 privind protecţia specială şi încadrarea în muncă a persoanelor cu handicap, aprobată cu modificări şi completări prin Legea nr.519/2002, cu modificările ulterioare.

(5) Autoritatea Naţională pentru Persoanele cu Handicap va preda documentaţia prevăzută la alin.(4) consiliilor judeţene, respectiv consiliilor locale ale municipiului Bucureşti, până la data de 31 iulie 2003.
(6) Plata drepturilor cuvenite potrivit legii persoanelor cu handicap vizual se va efectua de către Asociaţia Nevăzătorilor din România, până la data de 30 septembrie 2003, urmând ca, ulterior acestei date, plata să se facă de către consiliile judeţene, respectiv consiliile locale ale municipiului Bucureşti, prin serviciile publice de asistenţă socială.”
Autor: deputat Smaranda Dobrescu
	Având în vedere că procedura de plată a unor drepturi suportate de la bugetul de stat de către o persoană juridică de drept privat, neguvernamentală, nu corespunde normelor în vigoare, se impune promovarea unor dispoziţii care să reglementeze aspectele cu privire la gestionarea documentaţiei în baza căreia se stabilesc drepturile beneficiarilor persoane cu handicap vizual, precum şi modalitatea de efectuare a plăţilor aferente.


II. Amendamente respinse

În cursul dezbaterilor, Comisia a respins următorul amendament:

	Nr. crt.
	Text iniţial
	Amendamentul propus şi autorul acestuia
	Motivare

	0
	1
	2
	3

	1
	Art.17. - Asociaţia Nevăzătorilor din România, Asociaţia Surzilor din România, Asociaţia Invalizilor de Război Nevăzători din România şi Liga Naţională a Organizaţiilor cu Personal Handicapat din Cooperaţia Meşteşugărească pot primi, potrivit legilor bugetare anuale, subvenţii de la bugetul de stat prin bugetul Autorităţii.

	D-nii deputaţi dr.Ovidiu Brînzan (Grupul Parlamentar al PSD), dr.Liviu Dragoş (Grupul Parlamentar al PNL), dr.Constantin Florentin Moraru (Grupul Parlamentar al PSD), dr.Ludovic Abiţei (Grupul Parlamentar al PRM) şi farm.Ion Burnei (Grupul Parlamentar al PSD) propun reformularea textului după cum urmează:
“Art.17. - Asociaţia Nevăzătorilor din România, Asociaţia Surzilor din România, Asociaţia Invalizilor de Război Nevăzători din România, Liga Naţională a Organizaţiilor cu Personal Handicapat din Cooperaţia Meşteşugărească  şi asociaţiile autorizate ale persoanelor cu handicap, reprezentative la nivel naţional pot primi, potrivit legilor bugetare anuale, subvenţii de la bugetul de stat prin bugetul Autorităţii.”

	Argumente pentru susţinere:

Pentru a cuprinde şi asociaţiile înfiinţate în baza altor afecţiuni care produc handicapul şi care nu sunt nominalizate în art.17.
Argumente pentru respingere:

Întrucât nu există alocaţii bugetare şi pentru alte organizaţii decât cele nominalizate.


Comisiile propun adoptarea proiectului de lege cu 12 voturi pentru şi o abţinere - Comisia pentru muncă şi protecţie socială şi 12 voturi pentru -  Comisia pentru sănătate şi familie.

PREŞEDINTE,







PREŞEDINTE,

Smaranda DOBRESCU

     

          


Acad. prof. univ. dr. MIRCEA IFRIM

